A4-0359/96

Ψήφισμα σχετικά με την έκθεση της Επιτροπής όσον αφορά την εφαρμογή του προγράμματος 1994 για τη διασυνοριακή συνεργασία μεταξύ της ΕΚ και των χωρών της Κεντρικής και Ανατολικής Ευρώπης (COM(95)0662 - C4-0142/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (CΟΜ(95)0662 - C4-0142/96),

- έχοντας υπόψη το ψήφισμά του της 17ης Απριλίου 1996 σχετικά με τη Λευκή Βίβλο «Προετοιμασία των συνδεδεμένων χωρών της Κεντρικής και Ανατολικής Ευρώπης για την ένταξή τους στην εσωτερική αγορά της Ένωσης» (COM(95)0163 - C4-0166/95) ((ΕΕ C 141 της 13.5.1996, σ. 135)),

- έχοντας υπόψη την έκθεση της Επιτροπής Περιφερειακής Πολιτικής και των γνωμοδοτήσεων της Επιτροπής Εξωτερικών Οικονομικών Σχέσεων (A4-0359/96),

1. υπενθυμίζει ότι το πρόγραμμα διασυνοριακής συνεργασίας ΕΕ/ΧΚΑΕ έχει ως στόχο, στο γενικό πλαίσιο του προγράμματος PHARE, τη χρηματοδότηση διαρθρωτικών δράσεων διασυνοριακής συνεργασίας που προορίζονται:

- να διευκολύνουν τη διαδικασία ένταξης των ΧΚΑΕ

- να συμβάλουν στην οικονομική ανάπτυξη των μεθοριακών περιοχών ιδίως με την επίλυση των προβλημάτων που προκαλούνται από οικονομικές ανισορροπίες[semigr ]

2. παρατηρεί, σύμφωνα με την έκθεση της Επιτροπής, ότι το εν λόγω πρόγραμμα, ύψους 150.000.000 Ecu, συνεχίστηκε επιτυχώς κατά το 1994[semigr ]

3. επισημαίνει ότι, το 1994, οι πιστώσεις διατέθηκαν κατά βάση υπέρ διασυνοριακών έργων υποδομών μεταφορών, προστασίας του περιβάλλοντος και ενεργειακού ανεφοδιασμού[semigr ] επισημαίνει επίσης ότι το πρόγραμμα επεκτάθηκε κατά τη διάρκεια του 1994 και στα Βαλτικά κράτη[semigr ] διαπιστώνει ωστόσο ότι τούτο εξυπηρέτησε κατά κύριο λόγο τη βελτίωση της σύνδεσης υπαρχόντων οικονομικών κέντρων, ενώ τα ίδια τα αναπτυξιακά προγράμματα των ευρωπαϊκών περιφερειών δεν εφαρμόστηκαν σε επαρκή βαθμό[semigr ]

4. συνιστά στην Επιτροπή την προώθηση της χρηματοδότησης προτύπων μέσω του άρθρου 10 του κανονισμού για το ΕΤΠΑ και μέσω του προγράμματος PHARE, ώστε να συλλέξει εμπειρίες για την προετοιμασία του σχεδιασμού των νέων προγραμμάτων[semigr ]

5. θεωρεί ότι θα πρέπει επίσης να αυξηθεί η προικοδότηση για δράσεις προώθησης της διαπεριφερειακής συνεργασίας στα πλαίσια του INTERREG II τόσο μεταξύ περιοχών των χωρών της Κεντρικής και Ανατολικής Ευρώπης όσο και μεταξύ περιοχών των χωρών αυτών και της Ευρωπαϊκής Ένωσης[semigr ]

6. διαπιστώνει ότι εκτός από τα ειδικά σχέδια μεταξύ όμορων κρατών (Αλβανία/Ιταλία/Ελλάδα[semigr ] Βουλγαρία/Ελλάδα[semigr ] Πολωνία/Γερμανία[semigr ] Δανία/Βαλτικά κράτη ...), το πρόγραμμα περιλαμβάνει επίσης τομεακά σχέδια που επηρεάζουν την ανάπτυξη μεθοριακών περιοχών (π.χ. περιβάλλον) και πολυτομεακές παρεμβάσεις (τεχνική βοήθεια)[semigr ]

7. θεωρεί ότι θα πρέπει να επιταχυνθούν οι δράσεις οι οποίες έχουν ήδη δρομολογηθεί και έχουν ως στόχο τη στενότερη συνεργασία στον τομέα της κατάρτισης, της ανάπτυξης των επιχειρηματικών δραστηριοτήτων και της μεταφοράς τεχνολογίας και γνώσεως της αγοράς στις μικρομεσαίες επιχειρήσεις[semigr ]

8. υπογραμμίζει την πολιτική, οικονομική και κοινωνική σημασία της διασυνοριακής συνεργασίας ΕΕ/ΧΚΑΕ, προνομιακό μέσο για την επίτευξη της συνοχής στο πλαίσιο της προενταξιακής στρατηγικής των ΧΚΑΕ[semigr ]

9. θεωρεί επίσης ότι οι δράσεις διασυνοριακής και διαπεριφερειακής συνεργασίας αποτελούν αναντικατάστατη κοινοτική, παιδαγωγική εμπειρία για τις υποψήφιες χώρες[semigr ]

10. εγκρίνει, κατά συνέπεια, τον συνολικό απολογισμό αυτού του προγράμματος για το έτος 1994, που υπέβαλε η Επιτροπή, και επιμένει στην ανάγκη συνέχισης και ενίσχυσής του[semigr ]

11. κρίνει επιθυμητό, εντούτοις, η εφαρμογή του προγράμματος διασυνοριακής συνεργασίας στο μέλλον να χαρακτηρίζεται από:

- μια μεγαλύτερη διαφοροποίηση των δράσεων στο πλαίσιο των υφισταμένων προτεραιοτήτων,

- έναν πολυετή προγραμματισμό ο οποίος να επιτρέπει την εξασφάλιση μεγαλύτερης συνοχής των παρεμβάσεων (ιδίως μεταξύ INTERREG και PHARE) και να αποφεύγονται έτσι οι επικαλύψεις που είναι δυνατόν να προκύψουν λόγω της πολλαπλότητας των έργων,

- την ενίσχυση των μέσων του προγράμματος ECOS/OUVERTURE που σημειώνει μεγάλη επιτυχία[semigr ]

12. ζητεί από την Επιτροπή και τα κράτη μέλη να θέσουν την τεχνική βοήθεια στη διάθεση των ευρωπαϊκών περιφερειών, προκειμένου οι τελευταίες να μπορέσουν να αναπτύξουν επαρκείς μηχανισμούς διασυνοριακής διαχείρισης για την εφαρμογή των διασυνοριακών προγραμμάτων[semigr ]

13. συμφωνεί ότι για μια αποτελεσματική, διαμεθοριακή και διαπεριφερειακή συνεργασία έχει μεγάλη σημασία να επεκταθούν προοδευτικά στις χώρες της Κεντρικής και Ανατολικής Ευρώπης τα προγράμματα που θέτει σε εφαρμογή η Ευρωπαϊκή Ένωση[semigr ]

14. τονίζει με έμφαση την ανάγκη συντονισμού των διαφόρων προγραμμάτων που εφαρμόζει η ΕΕ με το πρόγραμμα PHARE, ούτως ώστε να αυξηθούν η αποτελεσματικότητα και τα πλεονεκτήματα των δράσεων που χρηματοδοτούνται από τα προγράμματα αυτά[semigr ]

15. θεωρεί κεφαλαιώδους σημασίας τη δημιουργία αποτελεσματικών μηχανισμών συντονισμού και δημοσιονομικού ελέγχου των δράσεων που υλοποιούνται στα πλαίσια της διαμεθοριακής συνεργασίας ούτως ώστε να βελτιστοποιηθεί η απόδοση των πόρων της Ένωσης καθώς και για να αποφευχθούν ενδεχόμενες απάτες[semigr ]

16. ζητεί από την Επιτροπή να υποβάλει έκθεση στο Ευρωπαϊκό Κοινοβούλιο σχετικά με τα αποτελέσματα των διαφόρων σχεδίων καθώς και σχετικά με τη συνέχεια που θα ήταν σκόπιμο να δοθεί στα σχέδια αυτά στο μέλλον[semigr ]

17. καλεί ήδη από σήμερα την Επιτροπή να εκφράσει σε αριθμούς τις μελλοντικές χρηματοδοτικές ανάγκες που συνεπάγεται, με την προοπτική της διεύρυνσης της ΕΕ, η συνέχιση και η ενίσχυση του προγράμματος διασυνοριακής συνεργασίας, και να αναπτύξει τις υπάρχουσες δυνατότητες συγχρηματοδότησης από κοινού με την ΕΤΕ, την ΕΤΑΑ και τον ιδιωτικό τομέα[semigr ]

18. φρονεί ότι η προσέγγιση των μεθοριακών περιοχών των ΧΚΑΕ δεν θα πρέπει να έχει ως αποτέλεσμα μια ασύμετρη οικονομική ανάπτυξη[semigr ] υπογραμμίζει ότι ο στόχος της οικονομικής και κοινωνικής συνοχής πρέπει να είναι στο επίκεντρο των πολιτικών που ακολουθούν οι ΧΚΑΕ και επιθυμεί, πέραν της διασυνοριακής συνεργασίας ΕΕ/ΧΚΑΕ, να αναπτυχθούν δράσεις διασυνοριακής συνεργασίας μεταξύ ΧΚΑΕ, μεταξύ ΧΚΑΕ και κρατών της ΚΑΚ καθώς και, γενικότερα, μεταξύ των ίδιων των περιφερειών των ΧΚΑΕ[semigr ]

19. αποδοκιμάζοντας μεν την καθυστερημένη δημοσίευσή της, εγκρίνει ωστόσο την έκθεση της Επιτροπής και επιβεβαιώνει την επιθυμία του να συνεχισθεί και να ενισχυθεί το πρόγραμμα διασυνοριακής συνεργασίας ΕΕ/ΧΚΑΕ, μείζον μέσον της προενταξιακής στρατηγικής και της οικονομικής και κοινωνικής ανάπτυξης της Ευρώπης[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα Κοινοβούλια των κρατών μελών καθώς και τις κυβερνήσεις και τα κοινοβούλια των χωρών της Κεντρικής και Ανατολικής Ευρώπης.